Document ID: 32005D0871

KOMISIJOS SPRENDIMAS
2005 m. gruodžio 6 d.
leidžiantis Danijai ir Slovėnijai nesilaikyti kai kurių įsipareigojimų prekiaujant miško dauginamąja medžiaga pagal Tarybos direktyvą 1999/105/EB
(pranešta dokumentu Nr. C(2005) 4727)
(autentiški tik tekstai danų ir slovėnų kalbomis)
(2005/871/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 22 d. Tarybos direktyvą 1999/105/EB dėl prekybos miško dauginamąja medžiaga (1), ypač į jos 20 straipsnį,
atsižvelgdama į Danijos ir Slovėnijos pateiktus prašymus,
kadangi:
(1)
Pagal Direktyvą 1999/105/EB Komisija gali, esant tam tikroms sąlygoms, leisti valstybei narei nesilaikyti toje direktyvoje nustatytų įsipareigojimų prekiaujant miško dauginamąja medžiaga.
(2)
Danija ir Slovėnija paprašė leisti nesilaikyti įsipareigojimų kai kurių medžių rūšių atžvilgiu.
(3)
Kadangi tų rūšių miško dauginamoji medžiaga paprastai tose vietose nėra dauginama arba parduodama, o tų miško medžių rūšių auginimas joms ekonomiškai beveik nenaudingas, Danijai ir Slovėnijai pagal Direktyvą 1999/105/EB turėtų būti leista nesilaikyti kai kurių minėtų rūšių ir miško dauginamosios medžiagos atžvilgiu.
(4)
Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Danijai ir Slovėnijai leidžiama nesilaikyti įsipareigojimo šio sprendimo priede nurodytoms rūšims taikyti Direktyvą 1999/105/EB, išskyrus 17 straipsnio 1 dalį.
2 straipsnis
Šis sprendimas skirtas Danijos Karalystei ir Slovėnijos Respublikai.
Priimta Briuselyje, 2005 m. gruodžio 6 d.

Labels: 3
15
18
6